Godfrey Nyakana

**Godfrey Amooti Nyakana** (yazaalibwa 7 Ogwomukaaga, 1967) Munnayuganda eyali omukubi w'ebikonde mu buzito obutono era munnabyabufuzi.    Yeetaba mu mizannyo gya Commonwealth egya 1990 egyali mu kibuga Auckland, New Zealand gye yawangulira omudaali gwa zaabu.  Yawangula emipiira 31 nga emipiira 19 gyali ku KO, n'afuna okukubwa 4 n'akwenkanankana mu lulwana lumu mu nnwana ze ez'ekikugu.  Yakola nga ssentebe w’ekibiina kya National Resistance Movement mu Kampala Central Division. 

## Obuto bwe n’ebikonde bye ng'omuyiga
Godfrey Nyakana yazaalibwa Kampala mu Uganda. Omuzannyo gwe ogw’ebikonde yagutandika ng’omuzannyi omuyiga. Obuwanguzi obukulu Nyakana bwe yawangula mu kiseera ky'okukulaakulana kwe bwebwo bwe yafuna mu kuwangula omudaali gwa zaabu mu buzito bwa light middleweight mu mizannyo gya Commonwealth egya 1990 egyategekebwa mu kibuga Auckland e  New Zealand . 

## Omulimu gwe ogw’ebikonde eby’ekikugu
Nyakana yafuuka omukugu nga 21 Ogwokuna 1990, bwe yasooka okusisinkana Tony Martel gwe yawangula ne knockout ku likodi ya ggoolo 6-1-1. Mu myaka gye egy’okukuba ebikonde, yalina ebibalo omwali okuwangula, okukubwa n'okwenkanankana obubonero, ebya 31-4-1 nga ku bino zino yakuba  enguumi ya K.O emirundi kkumi na mwenda mu miguwa. Okuva mu 1990 okutuuka mu 2003, mu kiseera ekyo yalwana ennwana eziwerako ez’amaanyi ng’ezo ezaali mu Brooklyn’s Gleason’s Gym.  

Ekiwandiiko ekiyitibwa *TitleShot* kiwandiika ku lugendo lwe n’ebizibu bye yayitamu ng’omuzannyi w’ebikonde omukugu omuli okutendekebwa n’ennwana ze wamu n’obulamu obw’ebweru wabweru w'emiguwa. 

## Omulimu gwe ogw’ebyobufuzi n’obulwanirizi
Oluvannyuma lw’okuwummula ebikonde eby’ekikugu, Nyakana yakyuka n’adda mu byobufuzi. Yakola nga Meeya wa Kampala Central Division oluvannyuma lw'okuwangula akalulu mu 2006.   Nyakana era abadde mulwanirizi w'okukulaakulanya abavubuka n'ebyemizannyo mu Uganda. Akoze ku nteekateeka ez’enjawulo ez’okutumbula ebikonde n’emizannyo emirala ng’engeri y’okuzzaamu abavubuka amaanyi n’okubakuuma nga beenyigira mu mirimu emirungi. 

## Obulamu obw’obuntu
Yali mufumbo n’omusuubuzi Sarah Kizito, wadde ng’obufumbo bwabwe bwaggwaawo oluvannyuma lw’emyaka egyasoba mu kkumi. 

## Ebimwogerwako
Mu Gwomusanvu gwa 2022, Nyakana yavunaanibwa okukuba omuserikale wa poliisi eyali agenze okukwata abateeberezebwa okuba ababbi b’amasimu ku Hot-Spa and Massage parlor esangibwa e Mulungu mu Munyonyo .  Yakwatibwa n'asibwa e Luzira naamala n’ayimbulwa oluvannyuma lwa wiiki emu ku kakalu ka poliisi ya Uganda ku biragiro bya kkooti. 

Nyakana yawawaabira ekibiina kya Uganda Amateur Boxing Federation ng’alumiriza pulezidenti w’ekibiina kino Moses Muhangi okuleka kiraabu ezimu okwetaba mu mpaka z’ebikonde ez’eggwanga ezaaliwo wakati wa 19 Gwolubereberye ne 3 Ogwokubiri, 2019 mu kisaawe kya MTN Arena e Lugogo. Nyakana yasaba kkooti eyimirize ennwana ezo zireme kugenda mu maaso. 

Nyakana yatwalibwa mu kkooti enkulu - Land division ku by’okulemererwa okusasula David Luyiga obukadde 260 ku ttaka lye yamuguza n’atawa Luyiga kyapa. 

Mu 2004, ennyumba ya Nyakana eyasangibwa e Bugoloobi yamenyebwa ekitongole ekivunaanyizibwa ku butonde bw’ensi mu ggwanga mu kaweefube w’okuzzaawo ntobazzi.  Ensala ya kkooti ya Ssemateeka wa Uganda yali ewagira ensala ya NEMA kubanga ennyumba ye yali yazimbibwa mu ntobazzi ekimenya amateeka,  egamba nti " *Entobazi tezaasobola kuweebwa bantu/ebitongole by'obwannannyini kubanga Gavumenti ekwata eby'obugagga eby'obutonde ng'ebyo mu bwesige eri bannansi era birina okukuumibwa olw'okuganyulwa kw'abantu bonna, mu musango guno* ".  

## Laba ne

* Robert Talarek
* Mohamed Muruli
* Kassim Ouma
* Cornelius Boza Edwards
* Latibu Muwonge

## Ebijuliziddwa